**Un cămin de păsărele**

*Otilia Cazimir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În pădure, la cămin,

Zarvă mare în pridvor.

Unii pleacă, alţii vin

De la treburile lor.

La bucătărie

Şi prin dormitoare,

Bat din aripioare,

Fac gospodărie:

Două codobaturi

Mătură prin paturi,

Două gheonoaie

Spală rufe-n ploaie,

Două pitulici

Adună furnici,

Şi două răţuşte

Răsucesc găluşte!

Numai cucul, moş portar,

Care n-are altă treabă,

Stă pe-o vargă de arţar

Şi pe toată lumea-ntreabă:

– Cu? Cu?